Segons un estudi de l'Associació Canadenca de Protecció Mèdica (CMPA en les seves sigles en anglès), el 58% dels pacients involucrats en casos de conciliació de la medicació han perdut la vida o han tingut serioses conseqüències a la salut.
La conciliació de la medicació és el procés de treball conjunt entre pacients, familiars i professionals de la salut per assegurar una informació sobre la medicació acurada i entenedora, que es mantingui a través de les transicions assistencials.
Una conciliació de la medicació efectiva redueix les possibles circumstàncies adverses.
Per aquest motiu, la CMPA fa una llista de recomanacions que poden ajudar els professionals sanitaris a gestionar els riscos associats a aquest procés:
Les dosis i medicacions del pacient han de ser confirmades amb el mateix pacient o, quan sigui apropiat, amb un membre de la seva família.
A més, cal incloure una revisió de qualsevol medicament sense recepta o prescripció mèdica.
Cal seguir un procés estructurat per la conciliació de la medicació en les etapes d'admissió, transferència hospitalària i alta del pacient.
Cal comunicar al pacient els canvis en la medicació quan se li doni l'alta hospitalària i apuntar les modificacions i converses en el seu historial.
La família del pacient i el seu proveïdor d'atenció primària també han de ser informats dels canvis realitzats.
El metge ha de ser contactat si sorgeix algun dubte en relació amb la medicació.
La conciliació de la medicació és important en totes les àrees hospitalàries, no només en cures intensives.
Cal destacar el seu paper en mútues, centres assistencials i atenció domiciliària.
Perfil dels pacients afectats per la manca de conciliació de la medicació
L'experiència i recerca de la CMPA ens ofereix la possibilitat de conèixer el tipus de perfil de pacients afectats per la conciliació de la medicació:
Cal destacar que la CMPA ha trobat problemes de conciliació de la medicació en les tres fases d'atenció: admissió, transferència hospitalària i alta mèdica:
En el procés d'admissió, els problemes de la conciliació de la medicació es poden donar a causa d'un historial mèdic incomplet, un seguiment inapropiat o poc acurat de la medicació, o una modificació inadequada del règim de medicació.
Pel que fa al procés de transferència hospitalària, les dificultats en la conciliació de la medicació es poden produir per una avaluació errònia de la pre-admissió, transferència o nous medicaments, un error en la comunicació per no ordenar l'ús d'un medicament en un altre nivell de cura (per exemple el postoperatori), una medicació no prescrita i no documentada de forma intencionada, i una ordre no transcrita d'un medicament.
Una vegada el pacient ha rebut l'alta hospitalària, els problemes de conciliació de la medicació sorgeixen pel consum de medicaments no prescrits, un seguiment inadequat de medicaments que requereixen ser monitoritzats (antibiòtics subministrats per via intravenosa o anticoagulants), o una manca de comprensió del tractament per part del pacient.
D'altra banda, la CMPA ha identificat factors de sistemes i comunicació que tenen un impacte en la conciliació de la medicació.
Pel que fa als problemes de sistemes, hi pot haver una política de la gestió de medicaments inadequada per part de l'hospital i una manca de processos per verificar que les medicacions estiguin documentades, ordenades i transcrites.
En relació als factors de comunicació, s'inclouen notificacions de baixa qualitat -orals i escrites- entre els metges pel que fa als canvis en les ordres de medicació, discrepàncies, una pobra comunicació entre metges i membres d'altres equips, i pacients i/o familiars poc involucrats a l'hora de donar a conèixer la medicació que prenen.
Una comunicació efectiva sobre els medicaments entre metge, pacient i família és fonamental per a una atenció adequada i segura.
A més, els professionals han de saber exercir el seu paper i vetllar per una òptima conciliació de la medicació.